CELEX: 32009D0622
Language: hu
Date: 2009-08-20 00:00:00
Title: 2009/622/EK: A Bizottság határozata ( 2009. augusztus 20. ) a hasított sertések szlovákiai osztályozási módszereinek engedélyezéséről (az értesítés a C(2009) 6389. számú dokumentummal történt)

27.8.2009   
            
            
               HU
            
            
               Az Európai Unió Hivatalos Lapja
            
            
               L 224/11
            
         
      A BIZOTTSÁG HATÁROZATA
   
   (2009. augusztus 20.)
   a hasított sertések szlovákiai osztályozási módszereinek engedélyezéséről
   (az értesítés a C(2009) 6389. számú dokumentummal történt)
   (Csak a szlovák nyelvű szöveg hiteles)
   (2009/622/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke m) pontjára, összefüggésben 4. cikkével,
   mivel:
   
               (1)
            
            
               Az 1234/2007/EK rendelet V. melléklete B.IV. pontjának 1. pontja értelmében a hasított sertések osztályozását a színhústartalom becslése alapján, a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszerek segítségével kell elvégezni. Az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ. E tűréshatár meghatározását a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról szóló, 2008. december 10-i 1249/2008/EK bizottsági rendelet (2) 23. cikkének (3) bekezdése tartalmazza.
            
         
               (2)
            
            
               Szlovákia kérte a Bizottságtól három hasítottsertés-osztályozási módszer alkalmazásának engedélyezését, és ennek érdekében az 1249/2008/EK rendelet 23. cikkének (4) bekezdésében előírt jegyzék második részének benyújtásával ismertette boncolásos vizsgálatainak eredményeit.
            
         
               (3)
            
            
               A kérelem értékelése során megállapítást nyert, hogy a szóban forgó osztályozási módszerek engedélyezéséhez szükséges feltételek teljesülnek.
            
         
               (4)
            
            
               Az alkalmazott műszerek és az osztályozási módszerek módosítása csak egy újabb, a szerzett tapasztalatok fényében elfogadott bizottsági határozat alapján engedélyezhető. Ezért ez az engedély visszavonható.
            
         
               (5)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A HATÁROZATOT:
   1. cikk
   A Bizottság engedélyezi a következő módszerek alkalmazását a hasított sertések 1234/2007/EK rendelet szerinti, Szlovákiában történő osztályozására:
   
               a)
            
            
               a „Two-point (Zwei punkte – ZP)” műszer és az ahhoz kapcsolódó értékelési módszerek, amelyeket részletesen a melléklet 1. része ismertet;
            
         
               b)
            
            
               a „Fat-O-Meater (FOM)” műszer és az ahhoz kapcsolódó értékelési módszerek, amelyeket részletesen a melléklet 2. része ismertet;
            
         
               c)
            
            
               az „Ultrafom 300 (UFOM)” műszer és az ahhoz kapcsolódó értékelési módszerek, amelyeket részletesen a melléklet 3. része ismertet.
            
         2. cikk
   A műszerek és az értékelési módszerek nem módosíthatók.
   3. cikk
   Ennek a határozatnak a Szlovák Köztársaság a címzettje.
   
      Kelt Brüsszelben, 2009. augusztus 20-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 337., 2008.12.16., 3. o.
   
      MELLÉKLET
      
         A HASÍTOTT SERTÉSEK SZLOVÁKIAI OSZTÁLYOZÁSI MÓDSZEREI
      
      1.   RÉSZ
      
         Two-Point (Zwei Punkte — ZP)
      
      
                  1.
               
               
                  A hasított sertések osztályozását a „Two-Point (Zwei Punkte — ZP)” elnevezésű manuális módszerrel kell elvégezni.
               
            
                  2.
               
               
                  E módszer alkalmazása során az osztályozást mérőléc segítségével, predikciós egyenlet alapján végzik oly módon, hogy a hasított féltest hasítási síkjában manuálisan megmérik az izom és a szalonna vastagságát.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     ZP = 59,790 + 0,107 × M – 0,581 × F
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma (százalék),
                           
                        
                              M
                           
                           
                              =
                           
                           
                              az izom vastagsága a hasítás síkjában, a musculus gluteus medius elülső (feji) vége és a gerinccsatorna felső (háti) széle közötti legkisebb távolságnál mérve (milliméter),
                           
                        
                              F
                           
                           
                              =
                           
                           
                              a szalonna vastagsága (a bőrrel együtt) a hasítás síkjában, a musculus gluteus medius fölötti legvékonyabb ponton mérve (milliméter).
                           
                        A képlet 60–120 kg tömegű hasított testekre érvényes.
               
            2.   RÉSZ
      
         Fat-O-Meater (FOM)
      
      
                  1.
               
               
                  A hasított sertések osztályozását a „Fat-O-Meater (FOM)” elnevezésű műszerrel kell elvégezni.
               
            
                  2.
               
               
                  A műszer egy Siemens SFH 950 típusú fotodiódával és egy (SFH 960 típusú) fotodetektorral ellátott, 6 mm átmérőjű szondával van fel szerelve, működési tartománya 3–103 mm között van. A mért értékeket számítógéppel kell átszámítani a színhústartalom becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     FOM = 61,213 + 0,152 × M – 0,624 × F
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma (százalék),
                           
                        
                              M
                           
                           
                              =
                           
                           
                              az izom vastagsága hátulról a második és a harmadik borda között, a hasítás síkjától 70 mm-re mérve (milliméter),
                           
                        
                              F
                           
                           
                              =
                           
                           
                              a szalonna vastagsága (a bőrrel együtt), az izoméval azonos helyen mérve (milliméter).
                           
                        A képlet 60–120 kg tömegű hasított testekre érvényes.
               
            3.   RÉSZ
      
         Ultrafom 300 (UFOM)
      
      
                  1.
               
               
                  A hasított sertések osztályozását az „Ultrafom 300 (UFOM)” elnevezésű műszerrel kell elvégezni.
               
            
                  2.
               
               
                  A műszert 4 MHz-en működő ultrahangos szondával (Krautkrämer MB 4 SE) kell felszerelni. Az ultrahangos jeleket egy (Intel 80 C 32 típusú) mikroprocesszor digitalizálja, tárolja és dolgozza fel. A mérések eredményeit magának az Ultrafom műszernek a segítségével kell átszámítani a becsült színhústartalomra.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     UFOM = 64,436 + 0,073 × M – 0,742 × F
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma (százalék),
                           
                        
                              M
                           
                           
                              =
                           
                           
                              az izom vastagsága hátulról a második és a harmadik borda között, a hasítás síkjától 70 mm-re mérve (milliméter),
                           
                        
                              F
                           
                           
                              =
                           
                           
                              a szalonna vastagsága (a bőrrel együtt), az izoméval azonos helyen mérve (milliméter).
                           
                        A képlet 60–120 kg tömegű hasított testekre érvényes.